google/wiki40b huggingface dataset:
Blow forward

Blow forward er en type repetermekanisme for skytevåpen der løp og sluttstykke skilles ved at friksjonen fra prosjektilet trekker selve løpet forover, mens sluttstykket blir stående igjen bak. Tyngden i løpet holder kammeret lukket i avfyringsøyeblikket, lenge nok til at trykket i kammeret har sunket til forsvarlige nivåer før mekanismen åpnes. Mekanisk er blow forward-våpen enklere enn sammenliknbare blowback-mekanismer, fordi alle delene som normalt følger med sluttstykket bakover er fastmonterte, slik at løpet er eneste bevegelige del.

Virkemåte

Fordi løp og sluttstykket beveger seg i forhold til hverandre, er resten av mekanismen ellers som på en blowback-mekanisme. Patronen holdes igjen mot bakkanten av kammeret med en ejector eller bare fra trykket av kruttgassene. En utkasteråpning for patronen er frest ut i en forlengelse av løpet, og blottlegger kammeret når løp og sluttstykke er lengst fra hverandre, slik at patronhylsa kastes ut. Rekylfjæra er en spiralfjær som ligger rundt løpet, og dytter dette bakover igjen slik at det tar med seg en patron fra magasinet før det klemmes sammen mot sluttstykket, klar for en ny avfyring. All bakoverrettet kraft fra patronhylsa tas opp av sluttstykket, slik at all følt rekyl fra skuddet overføres direkte til rammen i våpenet, og derved skytteren. Selv lette kalibre gir derved en relativt kraftig rekyl.
Dantewada (distrikt)

Demografi

Ved folketellingen i 2011 var det 532 791 innbyggere i distriktet, mot 476 119 i 2001. Den urbane befolkningen utgjør 18,04 % av befolkningen.
Barn i alderen 0 til 6 år utgjorde 14,35 % i 2011 mot 17,91 % i 2001. Antallet jenter i den alderen per tusen gutter er 1005 i 2011 mot 1023 i 2001.
WWE SmackDown vs. Raw 2011

WWE Universe

For det første er det en ny modus kalt WWE Universe. Dette er i utgangspunktet en kombinasjon av den gamle karrieremodusen og vennskapskamp-modusen. Her genererer spillet en uendelig WWE-kalender fullpakket med forskjellige show hentet fra WWE-universet. Det planlegger kampene basert på rivalisering og rangeringer, men spilleren kan fritt sette opp en egen kamp hvis.
WWE Universe er en uendelig karrieremodus der spillet sporer feider, Royal Rumble vinnere, og mye mer. Når du lager brytere settes de inn i showene. Man kan simulere et tiår og se hvor langt bryteren kommer eller administrere lag og rivalisering, slik at man kan se sammenhengene utvikle seg.

Road to WrestleMania

Road to WrestleMania er en historiemodus hvor man du velge å spille som Rey Mysterio, John Cena, Christian, Chris Jericho eller Undertaker. I tillegg til å spille kamper, styrer man bryteren bak scenen i et slags RPG-spill med forskjellige oppdrag, og avgjørelsene man tar bestemmer hvordan spillet utvikler seg etter hvert.

Hell in a Cell

Hell in a Cell er en profesjonell brytekamp hvor arenaen har et stort overbygg av stål som omslutter hele området. I en Hell in a Cell-kamp vinner man ved å utføre en pinfall eller ved at motstanderen overgir seg. Hell in a Cell ble i denne versjonen fornyet med utvidede cellevegger, våpen under ringen, trappetrinn nær hjørnestolpene, og fjerning av celledøren. I tillegg ble det nye måter å komme seg ut av cellen på, slik som å kaste motstanderen gjennom burveggen.

TLC

TLC (Tables, ladders, chairs) kamp er en variant av en ladder-kamp, som er modifisert til å bruke to andre våpen: bord og stoler. Målet er å skaffe elementet (vanligvis et mesterskapsbelte) som henger over ringen. En TLC-kamp kan sees på som en mer komplisert ladder-kamp, hvor bord og stoler, sammen med stiger, også kan brukes som lovlige våpen. Det som er nytt i denne versjonen er at bordene kan ødelegges på forskjellige måter, at man kan kaste stoler på motstanderen og ødelegge stiger.

Create a Superstar

I Create a Superstar kan man velge å skape en Superstar eller en Diva, og det er fritt hvordan man utformer bryteren med hensyn til kroppsdeler, klær, tatoveringer og piercing.

Create a Moveset

I Create a Moveset velger man hvordan bryteren skal bevege seg i kamp og hvordan han ellers skal bevege seg i ringen.

Create a Finisher

I Create a Finisher velger man hvordan bryteren skal gjøre finisheren sin. En finisher er noe en bryter gjør som siste trekk før han tar en pin.

Create an Entrance

I Create an Entrance kan man inscenere en entré for bryteren sin med spesiell lyssetting, undertekster, pyroteknikk og geberder. I tillegg kan man velge å bruke en video som er laget i Create a Highlight Reel eller en forhåndsinstallert video.

Create a Storyline

I Create a Storyline setter man sammen en historie med kamper, cutscenes, undertekster og egne scenarier.
Beatrix von Storch

Familie

Beatrix von Storch tilhører fyrstehuset Oldenburg, som også den norske kongefamilien er en gren av. Hennes familiegren stammer agnatisk fra kong Frederik I av Danmark og Norge og regjerte senere som storhertuger i Storhertugdømmet Oldenburg. Den siste regjerende storhertugen var hennes oldefar, og hennes farfar var tronarving til 1918, da storhertugdømmet ble republikk, Fristaten Oldenburg. Hun hadde  fra fødselen navnet hertuginne av Oldenburg, tradisjonelt med tiltaleformen «hennes høyhet». Hun er også etterkommer av blant andre kong Fredrik Vilhelm III av Preussen, kong Georg II av Storbritannia, Vilhelm IV av Oranien, keiser Paul I av Russland og keiserinne Katharina II av Russland. Hennes bestefar på morssiden var Johann Ludwig Graf Schwerin von Krosigk. Hun giftet seg i 2010 med Sven von Storch.

Yrkeskarriere

Hun studerte jus ved Universitetet i Heidelberg og Universitetet i Lausanne. Fra 1998 har hun bodd i Berlin, der hun fikk bevilling som advokat i 2001. Hun har arbeidet som forretningsadvokat og spesialisert seg på konkursrett. Hun har vært heltidspolitiker siden 2011.

Politisk virke

Beatrix von Storch har engasjert seg i politikk siden 1990-årene, og ble opprinnelig regnet som en konservativ lobbyist. Hun ble i 2012 medlem av det liberale partiet, Freie Demokratische Partei (FDP). I 2013 var hun en av grunnleggerne av Alternative für Deutschland, som opprinnelig ble regnet som et høyrepopulistisk parti som hadde kampen mot euroen som hovedsak, men som senere har fått en mer innvandringsfiendtlig profil. I 2014 ble hun innvalgt i Europaparlamentet for dette partiet. Hun ble i 2015 valgt som nestleder for AfD og  i 2016 valgt som én av to partiledere i Berlin. Ved valget i 2017 ble hun innvalgt i Forbundsdagen, og la da ned mandatet i Europaparlamentet.
Beatrix von Storch regnes til den høyrekonservative fløyen i AfD. Statsviteren Oskar Niedermayer har betegnet henne som «erkekonservativ» i familiepolitikken. David Bebnowski har beskrevet henne som den ledende kraften innen AfD når det gjelder blant annet kristelig-konservative synspunkter, krav om at landeiere som ble fratatt eiendom i DDR må få eiendommene tilbake, antikommunisme og en tradisjonell familiemodell.
Beatrix von Storch har innenfor AfD tatt til orde for å distansere partiet fra rasister, og har blant annet kritisert PEGIDA. Hun har uttalt at «vi vil aldri demonstrere mot asylsøkere».
Storch er medlem av Friedrich August v. Hayek-Gesellschaft, stiftet til minne om den klassisk liberale økonomen Friedrich Hayek.
Ungdoms- og Idrettslaget Glimt

Ungdoms- og Idrettslaget Glimt (stiftet 9. februar 1896) er et idrettslag fra Råbygda (tidligere Gjølme) i Orkdal kommune.
Klubbfargene er blått og gult.
Klubben har eget klubbhus, baneanlegg (naturgress) og lysløype. Medlemsantallet ligger på rundt ca. 400.
Klubben har 2 seniorlag i fotball menn som spiller i 4. og 5. divisjon. Klubben har også damelag, miniputt 7-10 år og junior 11-12 år.
Klubben arrangerer Glimt Cup for spillere i alderen 7-10 år (juni) og Julecup i fotball for menn senior innendørs five-a-side.(4. juledag)
I tillegg til fotballavdelingen driver klubben også en allidrettsavdeling.
Patiala (distrikt)

Demografi

Ved folketellingen i 2011 var det 1 892 282 innbyggere i distriktet, mot 1 844 934 i 2001. Den urbane befolkningen utgjør 40,27 % av befolkningen.
Barn i alderen 0 til 6 år utgjorde 10,83 % i 2011. Antallet jenter i den alderen per tusen gutter er 835 i 2011 mot 776 i 2001.
Euphaedra

Utseende

Store, bredvingede, fargerike sommerfugler. Oversiden av vingen er gjerne farget i metallisk blått eller grønt, skarpt rødt eller oransje. Undersiden har også gjerne et metallisk skinn.

Levevis

Disse sommerfuglene lever i tropisk regnskog, opptil 1000 meter over havet. Larvene lever trolig på planter i familien Sapindaceae.

Utbredelse

Gruppen er utbredt i tropisk Afrika, utbredelsen følger regnskogens utbredelse på kontinentet.
Ali Al-Naimi

Oljekrisen

I forbindelse med de økende oljeprisene i verden uttalte han sommeren 2008 at: «det er nok olje i verden og at 5-7 billioner fat ligger og venter på å bli hentet opp» på global basis. Han uttalte videre at: «det er spekulantene har skylden. Med finanskrise og usikkert børsmarked har en rekke investorer rømt til råvarer og spekulerer heftig i stigende priser. Nok til at det alene jager opp prisen».
Hadseløya

Hadseløya (nordsamisk: Ulpie) er ei øy i Hadsel kommune, Vesterålen, Nordland. Den har et areal på 102,34 km². På øya ligger tettstedene Melbu og Stokmarknes. Et mindre bygdesentrum er Lekang som ligger omtrent midt mellom Stokmarknes og Melbu. Høyeste punkt på Hadseløya er Lamlitinden på 656 moh. Et annet viktig fjell på Hadseløya er Storheia.
Hadseløya er knyttet til den lille Børøya med Børøybrua og videre med Hadselbrua til Langøya. Fylkesvei 82 (tidligere europavei 10) går over bruene via Stokmarknes til Melbu, og med ferge til Fiskebøl på Austvågøya. Det går også fylkesvei på yttersiden av Hadseløya mellom Stokmarknes og Melbu.
Ariel (navn)

Kjente personer med navnet

Personene i listene er ordnet kronologisk etter fødselsår.
DVB-T

DVB-T (engelsk: Digital Video Broadcasting – Terrestrial norsk: Digital videokringkasting – på bakkenett) er en substandard i DVB for digital kringkasting av fjernsyn fra sendere stasjonert på bakken (Digitalt bakkenett). De mest brukte metodene for datakomprimering er MPEG-2 og H.264 (MPEG-4 Part 10). I det norske digitale bakkenettet, som er bygd ut av NTV, benyttes H.264 (MPEG-4).
I juni 2006 nedsatte DVB Group en arbeidsgruppe som skal utvikle en avansert modulasjonsteknikk som skal bane veien for annen generasjons digitalt bakkesendt fjernsyn. Det er forventet at arbeidet med spesifikasjonen DVB-T2 vil være ferdig og oversendt til ETSI for standardisering mot slutten av 2007.
I 2006 fikk Norges Televisjon AS tillatelse til å drifte et digitalt bakkebasert nett for kringkasting, som kalles for det digitale bakkenettet. Denne tillatelsen gir lov til å bruke frekvensbåndet 470-790 MHz for Digital terrestrial television-teknologi (DTT). I desember 2017 bestemte regjeringen at deler av radiospektrumet skulle frigis til 5G mobiltelefoni slik at det gjenværende spektrumet blir 470-694 Mhz.
Étoile de Cristal

Étoile de Cristal var en fransk filmpris som ble delt ut fra 1955 til 1975. Prisen ble grunnlagt på initiativ fra det franske filmakademiet, Académie du Cinéma, og hadde seks forskjellige kategorier. Vinnerne ble bestemt av kritikere og fagpersoner fra ulike felt i den franske filmindustrien. Étoile de Cristal ble erstattet med César-prisen i 1975, som nå er den franske versjonen av Oscar.
Seidel og Tobram

Seidel og Tobram er en norsk avisstripetegneserie som ble tegnet av Håkon Aasnes. "Seidel og Tobram" var den første serien Aasnes fikk på trykk.
Aasnes tegnet "Seidel og Tobram" i to omganger; fra 1972 til 1977 og på ny fra 1981 til 1991. Serien kom første gang på trykk i 3 norske aviser i august 1972. På det meste gikk serien i 17 aviser samtidig, bl.a Nationen, Telemark Arbeiderblad, Halden Arbeiderblad og Finnmarken. Serien består av nesten 5000 striper.
Serien handler om to arbeidsledige, sluskete bygdeoriginaler som livet ikke alltid var like enkelt for. Gradvis får de mer orden på livet og mot slutten av serien blir de begge gravende skandalejournalister i avisa "Blekka".
VM i svømming 2011 – 200 meter medley kvinner

Semifinaler

Semifinalene ble avholdt kl. 18.24 lokal tid.
Kullosforgiftning

Kullosforgiftning innebærer forgiftning av gassen karbonmonoksid, CO. Hemoglobin har betydelig høyere affinitet for kullmonoksid enn oksygen (ca. 200 ggr) hvilket gjør at inhalering av høyere doser kullmonoksid leder til hypoksi (indre kvelning) da oksygenet konkurreres ut.
Risiko for Kullosforgiftning foreligger bl.a. ved forbrenning av organisk materiale i lukkede rom, noe som anvendes som selvmordsmetode.

Epidemiologi

Karbonmonoksid er den vanligste typen av alvorlig forgiftning i Frankrike og USA. Det er estimert at mer enn 40 000 mennesker per år søker medisinsk hjelp for karbonmonoksid-forgiftning i USA. I mange industrialiserte land kan karbonmonoksid være årsak til mer enn 50% av fatale forgiftninger. I USA dør ca. 200 mennesker årlig av karbonmonoksid-forgiftning i forbindelse med gassfyrt varmeutstyr i husholdningen. CDC reportene, "Each year, more than 500 Americans die from unintentional CO poisoning, and more than 2,000 commit suicide by intentionally poisoning themselves."
Selvmord var også ofte utført ved inhalering av eksos-gasser fra iganggående bilmotorer. Tidligere kan eksos ha inneholdt opptil 25% karbonmonoksid, men nyere motorer har katalysator som kan eliminere over 99% av karbonmonoksidet. Men selv biler med katalysator kan produsere betydelige mengder karbonmonoksid hvis en bil går på tomgang i et lukket rom. Dette skyldes redusert tilgang på oksygen, og derfor mindre effektiv forbrenning.
Ettersom karbonmonoksid-forgiftning via bileksos har blitt mindre av et suicidalproblem, har det blitt en økning av nye metoder av karbonmonoksid-forgiftning slik som brenning av kull eller andre fossile brennstoff i et avlukket rom, slik som et lite rom, telt, eller bil. Slike hendelser har i de fleste tilfeller forekommet i forbindelse med gruppevis selvmordspakt i både Japan og Hongkong, men har oppstått som fenomen i vestlige land også. Som for eksempel i 2007 da vokalisten i bandet Boston, Brad Delp, begikk selvmord.
Hiroshige

Liv og gjerning

Hiroshige var født i Edo (Tokyo), og døde samme sted. Han begynte som lærling hos maleren Utagawa Toyohiro. I 1812 tok Hiroshige navnet til læreren sin, og begynte å signere verkene sine med navnet Utagawa Hiroshige.
I tidsrommet 1811-1830 skapte Hiroshige bilder med tradisjonelle motiver, eksempelvis unge kvinner og skuespillere. Gjennom de neste femten årene ble han en berømt landskapsmaler.  Mesterverket hans, bildeserien Femtitre rasteplasser til Tokaido, kom i 1833. Han fortsatte å fremstille flere tilsvarende serier av like høy kvalitet; serien Sekstini rasteplasser til Kisokaido ga han ut i tidsrommet 1834-1842.  
Hiroshige og Hokusai dominerte populærkunsten i Japan i den første halvdelen av 1800-tallet. Hiroshiges arbeider var ikke like kraftfulle eller nyskapende som Hokusais verker, men på en poetisk og følsom måte fanget Hiroshige stemningen i det japanske landskapet. Han var svært produktiv; totalt skal han ha malt rundt 5 400 bilder.
The Kop

«The Kop» eller «The Kop Grandstand» er en tribune på Liverpool FCs hjemmebane Anfield. Tribunen er kjent for å ha stor stemning ettersom den er hovedtribunen hvor kjernen av Liverpool-tilhengerne sitter under kampene.Tribunen er spesiell fordi det ikke har noen etasjer oppover, tribunen går bare rett opp.
I Norge er «The Kop» nærmest synonymt med Liverpool FC. Imidlertid har flere klubber tribunedeler med samme navn eller avarter av dette.

Historie

Navnet «The Kop» dateres tilbake til 1906. På slutten av 1906 sesongen, da Liverpool FC tok sitt andre seriemesterskap, besluttet klubbdirektørene å bygge en ny tribune for å hedre klubbens tilhengere. Tribunen ble døpt «Spion Kop» av Ernest Jones, til minne om de mange «scousere» som døde under boerkrigen i Sør-Afrika. Ordet «kop» er afrikaans eller nederlandsk og betyr nærmest (avrundet) bakketopp. Det er et fjell ved navnet Spion Kop i Sør-Afrika.
I 1928 ble The Kop ombygd til ståplasser og et nytt tak ble bygget for å beskytte supporterne som kom til The Kop og Anfield.
I 1989 ble det bestemt at The Kop skulle bli bevart som en ‘helligdom’, til minne om de 96 supporterne som uskyldig ble drept på Hillsborough. Etter denne tragedien, ble det innført nye retningslinjer angående ståplasser på engelske fotballstadioner. Så i 1994 ble hele The Kop ombygd til kun sitteplasser, og endret også navn til «Kop Grandstand». Den siste kampen med ståplasser på «The Kop» var mot Norwich City i mai 1994, og Jeremy Goss var den aller siste spilleren som scoret mål fremfor ærverdige The Kop.
Da The Kop ble ombygd, ble enkelte deler av tribunen lagt ut for salg, til inntekt for veldedighet.
Rockefeller, Andrews & Flagler

Rockefeller, Andrews & Flagler var et forretningskonsern dannet i 1867 i Cleveland, Ohio og som var en forløper til Standard Oil Company. Deltakerne var John D. Rockefeller, William Rockefeller, Samuel Andrews og Henry M. Flagler. Flaglers kones onkel, Stephen V. Harkness gjorde betydelige investeringer, men var en silent partner og hadde ikke noen aktiv rolle i å drive virksomheten.
I 1868, var Rockefeller, Andrews & Flagler det største petroleumsraffineriet i verden. Partnerne er anerkjent for å se viktigheten av å utnytte og markedsføre alle biproduktene fra raffineringsprosessen, og få marked- og pris-kontroll gjennom fraktprisene. Deres mislykkede Sør Improvement Company-ordning i 1871 i et hemmelig samarbeid med Pennsylvania Railroad førte til at uavhengige produsenter gjorde opprør i vestlige Pennsylvania tidlig i 1872. Dette ga Rockefeller mye dårlig omtale.
Paratisiphone lyrnessa

Utseende

En middelsstor, brun sommerfugl. Vingenes overside er brun med et bredt, hakkete, hvitt tverrbånd og øyeflekker med forvingens spiss og ved bakvingens bakhjørne. Undersiden er mørkt gråbrun med en lys stripe langs ytterkanten, er avlang, oransje flekk midt på forvingen og øyeflekker som på oversiden.

Utbredelse

Arten er utbredt på Ny-Caledonia.
Lucas Basset

Juniortiden (2008-2011)

Basset slo gjennom internasjonalt under Junior-VM i orientering i polske Rumia-Wejherowo i 2011. Da startet han mesterskapet med å vinne sprinten, og fortsatte med å ta bronse på langdistansen. Nordmannen Yngve Skogstad vant langdistansen foran østerrikeren Robert Merl og Basset.

Seniorkarriere (2012-)

Etter å ha blitt senior i 2012 tok det litt tid før Basset begynte å hevde seg blant verdenseliten. Men i 2014 kom gjennombruddet i seniorklassen. To topp femten-plasseringer i verdenscupløp og bronse fra EM stafett ble fasiten. På EM-stafetten i Falun løp Basset den andre etappen på Frankrikes lag. Frederic Tranchand løp første etappe og Thierry Gueorgiou var lagets ankermann. 
Under VM i skotske Inverness viste Basset seg frem for alvor. Han løp inn til en overraskende sølvmedalje på mellomdistansen, kun slått av sveitseren Daniel Hubmann. Han var også med på det franske bronselaget på stafetten. Sammen med Vincent Coupat og Frederic Tranchand kunne han juble for Frankrikes første VM-stafettmedalje uten Thierry Gueorgiou på laget.
7. november 2016 ble det offentlig kjent at Lucas Basset skullle representere OK Linné fra og med 2017-sesongen.
Under VM i Estland 2017 var Basset en del av det franske laget som tok sølvmedalje på stafetten. Han løp andre etappe på laget som ellers bestod av Frederic Tranchand og Thierry Gueorgiou.
Under VM i Latvia 2018 var Basset en del av det franske laget som tok bronsemedalje på stafetten. Han løp andre etappe på laget som ellers bestod av Nicolas Rio og Frederic Tranchand.
Sugözü kullkraftverk

Sugözü kullkraftverk er et kullkraftverk i nærheten av Adana i Tyrkia. Det har en installert produksjonskapasitet på 1320 MW fordelt på 2 nøyaktig like store blokker / turbiner. Eier er Iskenderun Enerji AS.
Anlegget ble utbygd i årene 2000–2003. Brenselstypen er steinkull (antrasitt).
Kenneth Karlsen

Spillerkarriere

Karlsen debuterte for Strømsgodset borte mot Fredrikstad FK 22. juni 1992. Han spilte for Strømsgodset fra 1992 til 2006 før han la opp og deretter gjorde comeback for Mjøndalen. Han la opp for godt i 2010. Karlsen spilte 289 obligatoriske kamper for Strømsgodset og skåret 30 mål. Han har også spilt bandy på toppnivå for klubben.
Det konsoliderte Venstre

Det konsoliderte Venstre, eller bare Konsoliderte Venstre (Konsoliderede Venstre) er en benevnelse på partiet Venstre i tiden etter partisplittingen i januar 1908.
Venstre ble en tid delt i tre fløyer. De "regjeringstro" med bl.a. Jørgen Løvland og Abraham Berge, sentrum med Carl Berner og etter hvert Gunnar Knudsen, og de "opposisjonelle" med Johan Castberg, Wollert Konow og Johan Ludwig Mowinckel. Stortingsgruppen ble i 1908 oppløst, og Venstre gjenoppstod som et eget parti igjen, med klare grenser mot Høyre og samlingstanken innen Samlingspartiet. Ved stortingsvalget 1912 var Venstre igjen det største partiet, og kunne danne en ny regjering under ledelse av Gunnar Knudsen.
Mange av de som ikke ønsket å gå inn i det konsoliderte Venstre gikk inn i Frisinnede Venstre.
Cowpers kjertel

Cowpers kjertel (engelsk: Bulbourethral gland) er to kjertler som ligger like under prostataen. Kjertel produserer en væske som rengjør urinrøret ved å fjerne gammel sæd som har blitt igjen etter siste ejakulasjon, urin og annet smuss. Vesken som slippes ut av cowpers kjertel utgjør mindre enn fem prosent av sædveskevolumet. Kjertelen er på størrelse med en ert.
Belgiske regjeringer som utøvere av kongens konstitusjonelle makt

Belgias forfatning av 1831, artikkel 79 (endret til artikkel 90 i 1994): «Fra kongens død og fram til eden blir avlagt av tronfølgeren eller av regenten, blir kongens konstitusjonelle makt utøvd - i det belgiske folks navn - av ministrene, som samles i rådet, og under deres ansvar. Regjeringens medlemmer utøver statsoverhodets funksjoner kollektivt.
Mohali (distrikt)

Demografi

Ved folketellingen i 2011 var det 986 147 innbyggere i distriktet, mot 698 317 i 2001. Den urbane befolkningen utgjør 55,17 % av befolkningen.
Barn i alderen 0 til 6 år utgjorde 11,08 % i 2011. Antallet jenter i den alderen per tusen gutter er 842 i 2011 mot 785 i 2001.
Edificio CFE

Edificio CFE er er ei bygning som tilhører det meksikanske statlige selskapet Comisión Federal de Electricidad (Den føderale elektrisitetskommisjonen) i Mexico by. Bygninga befinner seg langs Paseo de la Reforma i det sørøstlige hjørnet av Glorieta de Cuauhtémoc, hvor Avenida de los Insurgentes krysser Reforma. Den har en modernistisk utforming med en fasade dekka av blått glass og et rødt rutemønster.
Muli

Muli (木里藏族自治县; pinyin: Mùlǐ zàngzú Zìzhìxiàn) er et autonomt fylke for tibetanere i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 122 112.
Khuddakanikaya

Khuddakanikaya eller Khuddaka nikaya er en buddhistisk religiøs tekstsamling. Det er den femte av fem samlinger (nikaya) innenfor Sutta pitaka, som er en av «de tre kurvene» i Tripitaka, Theravadabuddhismens kanon. Sutta pitaka er den av de tre kurvene som inneholder læreutsagn fra Buddha om buddhismens innhold.
Samlingen består av 18 tekster eller bøker, som alle er tilskrevet enten Buddha eller hans disipler.
Blant de mest kjente avsnittene er Dhammapada, Metta sutta, Mangala sutta, Theragatha (Brødrenes sanger), Therigatha (Søstrenes sanger) og Jatakaene inngår. Milindapanha og to andre deler finnes i burmesiske versjoner, men ikke i Thailand og Sri Lanka.
Grain Valley (Missouri)

Historie

Grain Valley ble grunnlagt i 1870-årene. Byen har fått navnet sitt etter alt kornet som ble produsert i området. Et postkontor kalt Grain Valley har vært i drift siden 1879.
Stø

Geografi

Topografien på Stø er kupert og kollete. På sørsida ligger Geitberget, 313 moh. På vestsida ligger den populære badestranda, Skipssanden.
Kristiansand Ju Jitsu Klubb

Kristiansand Ju Jitsu Klubb (Kristiansand JJK, stiftet 1980) er en idrettsklubb i Kristiansand som driver aktivitet innen kampsporten Sport Ju-Jutsu i alder fra 8 år og oppover. Klubbens treningslokaler er på Idda Arena.